《邀李西涯游城西寺》
明代·萧显

晓日联镳出帝州，西园名胜共君游。看花已觉今非昨，观稼还君岁有秋。

果杂冰盘高树下，酒分磁瓮小桥头。投壶对奕心俱适，忘却人间别有愁。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。